Publication: Magyar Közlöny
Issue: MK-2007-150 (Year: 2007, Number: 150)
Era: 2004-2010
Section: 
Paragraph Index: 11

(4) A jelen cikk (1) bekezdése a Magyar Köztársaságnak a Schengeni Egyezményhez történõ csatlakozása napjával akként módosul, hogy az (1) bekezdés a) pontjában meghatározott érvényes vízum, illetve érvényes tartózkodási vagy letelepedési engedély, amennyiben érvényességének idõtartama a három hónapot meghaladja, a Magyar Köztársaság területére történõ beutazásra és az elsõ beutazás idõpontjától számított 6 (hat) hónapon belül összesen, legfeljebb 90 (kilencven) nap idõtartamú tartózkodásra vagy átutazásra jogosít, amennyiben azt a Schengeni Egyezmény elõírásai alapján adták ki.« A fenti módosítás nem érinti a 395–23/Adm/ KÜM/2004. számú, a Megállapodás alkalmazásáról szóló kiigazító jegyzékben foglalt könnyítéseket. A Magyar Köztársaság Külügyminisztériuma tisztelettel kéri a Szerb és Montenegrói Felet, hogy a jelen szóbeli jegyzék kézhezvételét és az abban foglaltak tudomásulvételét igazolja vissza. A Magyar Köztársaság Külügyminisztériuma tisztelettel várja a Szerb és Montenegrói fél válaszát, és ezúttal is megragadja az alkalmat, hogy kifejezze õszinte nagyrabecsülését Szerbia és Montenegró budapesti Nagykövetségének.”

Source: https://magyarkozlony.hu/hivatalos-lapok/5416e674f47a41051642b749cdb128ee4543ebaa/dokumentumok/1f81787ce6cb3fd5cf57797945413a8a4a85f120/letoltes